Sign in / Join .st0{fill:#34437F}.st1{fill:#878787} Thursday, September 16, 2021 ikteb hawn… Fittex Il-kelb tad-Dwana Sparky jaqbad żewġ passiġġiera li kellhom sustanzi illeċiti Minn talk.mt September 16, 2021 talk.mt Sparky, kelb tad-Dwana, qabad żewġ passiġġiera Ingliżi li fuqhom kellhom sustanzi illeċiti. Fi stqarrija, id-Dwana qalet li lbieraħ, wara talba għall-għajnuna mill-kamra tal-kontroll tal-Ajruport, uffiċjali tad-Dwana għamlu tfittxija fuq għaxar passiġġieri rġiel li kienu qed jivvjaġġaw lejn Malta minn Leeds. Id-Dwana qalet li waqt li kienu qed isiru t-tfixxijiet fil-bagalji tal-passiġġiera, Sparky, grazzi għat-taħriġ li ngħata, rreaġixxa għal żewġ bagalji. Żewġ passiġġieri nstabu li kellhom fil-pussess tagħhom sustanzi illeċiti. Passiġġier minnhom instab li kien qed iġorr borża tal-plastik bi trab abjad, suspettat li huwa kokaina, u żewġ pakketti ssiġġillati li fihom kien hemm pilloli suspettati li huma Ecstasy. Il-passiġġier l-ieħor instab li kellu fil-pussess tiegħu grinder bi traċċi ta' sustanza suspettata li hija Marijuana u pakkett b'sustanza suspettata li hija kannabis. Il-każ ingħadda lill-Pulizija għal aktar investigazzjoni. Artiklu preċedenti BINARJU WIEĦED? Artiklu li jmiss L-Air Malta se terġa' tibda s-servizzi lejn l-ajruporti ta' Gatwick Londra, Madrid u Moska fis-sajf tal-2022